Matiass Nīderbergers
Matiass Nīderbergers (vācu: Mathias Niederberger, dzimis 1992. gada 26. novembrī) ir Vācijas hokejists, kurš spēlē vārtsarga pozīcijā. Pašlaik (2024) Nīderbergers pārstāv Vācijas hokeja līgas komandu Minhenes "Red Bull". Iepriekš spēlējis Vācijas komandās Düsseldorfer EG un Berlīnes "Eisbären". Trīs reizes (divreiz ar "Eisbären" un vienreiz ar "Red Bull" komandu) kļuvis par Vācijas līgas uzvarētāju. Ar Vācijas hokeja izlasi izcīnījis sudraba medaļu 2023. gada Pasaules čempionātā.